Diari Oficial de la Generalitat Valenciana


Sumari del DOGV 5092, del 14-09-2005 (2005/10080)

Informació pública del Projecte de Reparcel·lació Forçosa, Programa d'Actuació Integrada de la Unitat d'Execució del Sector 3 Plaça de la Llenya, del PGOU de Manises.
----------------------------------------------------------------------------------------------------------------------------------------------------------------------

### Dades del document

Número de DOGV
:   5092

Data del DOGV
:   14-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10539


Organisme emissor
:   Ajuntament de Manises

Tipus de document
:   Anunci

Informació pública del Projecte de Reparcel·lació Forçosa, Programa d'Actuació Integrada de la Unitat d'Execució del Sector 3 Plaça de la Llenya, del PGOU de Manises. [2005/X10099]
  
Als efectes del que preveu la Llei 6/1994, Reguladora de l'Activitat Urbanística, com a propietaris o titulars de drets de finques afectades pel Projecte de Reparcel·lació Forçosa, pose en el seu coneixement que, amb data 30 d'octubre de 2.004, va ser adjudicat a la mercantil Immobiliària Urbis, SA, Programa d'Actuació Integrada de la Unitat d'Execució del Sector 3 Plaça de la Llenya, del PGOU de Manises i, aprovat el corresponent Pla Parcial i el Projecte d'Urbanització.
  
Als efectes de l'art. 71.3 de l'esmentada Llei 6/1994, es notifica als interessats l'aprovació del Projecte d'Urbanització. En el termini dels deu dies hàbils següents a esta notificació, els propietaris de sòl podran optar entre retribuir a l'urbanitzador en espècie per mitjà de cessió del percentatge del seu dret que, més avall s'indica, o, sol·licitar el pagament de la dita retribució en metàl·lic, al fi del qual, la sol·licitud haurà de formalitzar-se en document públic, notificar-se fefaentment a l'urbanitzador i a l'Ajuntament, i ser acompanyada de garantia, real o financera, prou, que assegure el desemborsament de la retribució amb caràcter previ a l'exercici de qualssevol accions contra la seua liquidació.
  
Per al supòsit en què no s'exercite l'opció prevista en l'apartat anterior, en aplicació de l'Acord de Ple citat pel qual s'aprova el Programa, es considerarà a tots els efectes que el propietari ha optat per efectuar el pagament de la retribució a l'urbanitzador en espècie, per mitjà de cessió del percentatge que, a continuació s'indica.
  
En el cas de retribució a l'urbanitzador en terrenys, el percentatge de cessió serà de 38,49% sobre el dret que siga titular en la Reparcel·lació; si opta per retribuir a l'urbanitzador en metàl·lic l'estimació de costos és de 86,06 euros (IVA no inclòs), per cada unitat d'aprofitament que corresponga al sòl aportat a la Reparcel·lació. L'indicat percentatge de cessió inclou la inversió a realitzar pel Concessionari- Urbanitzador en l'obra d'urbanització, els beneficis d'este, els seus costos de gestió, tant els financers com els no financers. No inclou el cost de les indemnitzacions que hagen de suportar els adjudicataris de parcel·les resultants com a conseqüència de l'extinció o trasllat de béns o drets incompatibles amb l'actuació, o de la destrucció de construccions, instal·lacions, obres i plantacions. Tampoc no s'hi inclou l'Impost sobre el Valor Afegit aplicable.
  
En cas de retribució en metàl·lic, l'import que ha de ser objecte de garantia real o financera és la resultant de multiplicar la dita quantitat (a la que ha de sumar-se l'import corresponent a l'IVA al tipus del 16%) per la totalitat de les unitats d'aprofitament, que li corresponga a la finca aportada a la Reparcel·lació. A títol merament informatiu es fa constar que cada metre quadrat de sòl aportat genera un aprofitament tipus de 0,9444 uda/m2s i un aprofitament subjectiu per a cada propietari equivalent al 90% de l'aprofitament tipus, és a dir, 0,84380 uda/m2s, sense perjuí dels ajustos que deriven del Projecte de Reparcel·lació i de les cessions legals.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa servix la present notificació com a requeriment per a l'aportació de la indicada informació..
  
Les referides garanties podran ser presentades pels interessats en la Notària d'Alfredo Roca Ferrer, sítia en C/ Major, núm. 65, de Manises, així com també en el domicili de la mercantil proponent siti a València, C/ Colom, núm. 60-5ºC.
  
Cosa que se'ls comunica, per mitjà del present avís, als efectes oportuns.